Document ID: 32011D0294

PADOMES LĒMUMS
(2011. gada 13. maijs)
par to, lai noslēgtu protokolu, kurā noteiktas Eiropas Kopienas un Komoru Salu Savienības Zivsaimniecības partnerattiecību nolīgumā paredzētās zvejas iespējas un finansiālais ieguldījums
(2011/294/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 43. pantu saistībā ar tā 218. panta 6. punkta a) apakšpunktu,
ņemot vērā Eiropas Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Padome 2006. gada 5. oktobrī pieņēma Regulu (EK) Nr. 1563/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Komoru Salu Savienību (1). Minētajam nolīgumam ir pievienots protokols.
(2)
Eiropas Savienība ar Komoru Salu Savienību (turpmāk “Komoru salas”) ir risinājusi sarunas par jaunu protokolu, ar kuru ES kuģiem nodrošina zvejas iespējas ūdeņos, kas attiecībā uz zveju ir Komoru salu suverenitātē vai jurisdikcijā.
(3)
Šo sarunu rezultātā 2010. gada 21. maijā tika parafēts jauns protokols, un to grozīja ar vēstuļu apmaiņu 2010. gada 16. septembrī.
(4)
Saskaņā ar Padomes Lēmumu 2010/783/ES (2) šo jauno protokolu Eiropas Savienības vārdā parakstīja 2010. gada 31. decembrī, un to piemēro provizoriski.
(5)
Jaunais protokols būtu jāpieņem,
IR PIEŅĒMUSI ŠO LĒMUMU.
1. pants
Eiropas Savienības vārdā ir apstiprināts protokols, kurā noteiktas Eiropas Kopienas un Komoru Salu Savienības Zivsaimniecības partnerattiecību nolīgumā paredzētās zvejas iespējas un finansiālais ieguldījums.
2. pants
Padomes priekšsēdētājs Eiropas Savienības vārdā sniedz protokola 14. pantā paredzēto paziņojumu (3).
3. pants
Šis lēmums stājas spēkā dienā, kad to publicē Eiropas Savienības Oficiālajā Vēstnesī.
Briselē, 2011. gada 13. maijā

Labels: 18
19
5
6